CELEX: 32021R0425
Language: lv
Date: 2021-03-09 00:00:00
Title: Komisijas Īstenošanas regula (ES) 2021/425 (2021. gada 9. marts), ar ko aptur ar Īstenošanas regulu (ES) 2020/1646 noteiktos tirdzniecības politikas pasākumus attiecībā uz konkrētiem ražojumiem no Amerikas Savienotajām Valstīm pēc tirdzniecības strīda izskatīšanas saskaņā ar Pasaules Tirdzniecības organizācijas Vienošanos par strīdu izšķiršanu

11.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 84/16
               
            
         KOMISIJAS ĪSTENOŠANAS REGULA (ES) 2021/425
         (2021. gada 9. marts),
         ar ko aptur ar Īstenošanas regulu (ES) 2020/1646 noteiktos tirdzniecības politikas pasākumus attiecībā uz konkrētiem ražojumiem no Amerikas Savienotajām Valstīm pēc tirdzniecības strīda izskatīšanas saskaņā ar Pasaules Tirdzniecības organizācijas Vienošanos par strīdu izšķiršanu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 654/2014 (2014. gada 15. maijs) par Savienības tiesību īstenošanu starptautiskās tirdzniecības noteikumu piemērošanai un izpildei un ar kuru groza Padomes Regulu (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules Tirdzniecības organizācijas aizgādnībā (1), un jo īpaši tās 7. panta 3. punktu,
         tā kā:
         
                     (1)
                  
                  
                     Komisija 2020. gada 7. novembrī pieņēma Īstenošanas regulu (ES) 2020/1646 (2) par tirdzniecības politikas pasākumiem attiecībā uz konkrētiem ražojumiem no Amerikas Savienotajām Valstīm (ASV) pēc tirdzniecības strīda izskatīšanas saskaņā ar Pasaules Tirdzniecības organizācijas (PTO) Vienošanos par strīdu izšķiršanu, kas paredz papildu muitas nodokļu piemērošanu vairāku ASV izcelsmes ražojumu importam Savienībā.
                  
               
                     (2)
                  
                  
                     Regulas (ES) 2020/1646 9. apsvērumā ir paredzēts, ka Komisija plāno apturēt regulas piemērošanu, ja ASV apturēs savus pretpasākumus pret konkrētu ražojumu importu no Eiropas Savienības saistībā ar PTO strīdiem par lieliem civilās aviācijas gaisa kuģiem.
                  
               
                     (3)
                  
                  
                     2021. gada 4. martā ar ASV tika panākta vienošanās uz četriem mēnešiem savstarpēji apturēt visus pasākumus, lai varētu risināt sarunas par PTO strīdu par lieliem civilās aviācijas gaisa kuģiem līdzsvarotu izšķiršanu, tiklīdz abas puses būs pabeigušas iekšējās procedūras.
                  
               
                     (4)
                  
                  
                     Saskaņā ar Regulas (ES) Nr. 654/2014 7. panta 4. punktu Komisija var pieņemt nekavējoties piemērojamus īstenošanas aktus, ar kuriem steidzamu iemeslu dēļ aptur tirdzniecības politikas pasākumus, ja šāda apturēšana ir saistīta ar attiecīgā trešās valsts pasākuma grozīšanu,
                  
               IR PIEŅĒMUSI ŠO REGULU.
         
            1. pants
            Ar šo Īstenošanas regulas (ES) 2020/1646 piemērošana tiek apturēta uz četriem mēnešiem no šīs regulas spēkā stāšanās dienas. Tādējādi, neskarot turpmāku apturēšanu vai grozīšanu, Īstenošanas regulā (ES) 2020/1646 paredzētos nodokļus atkal piemēro no 2021. gada 11. jūlija ieskaitot.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 9. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 189, 27.6.2014., 50. lpp.; grozījumi izdarīti ar Eiropas Parlamenta un Padomes Regulu (ES) 2015/1843 (2015. gada 6. oktobris) (OV L 272, 16.10.2015., 1. lpp.) un ar Eiropas Parlamenta un Padomes Regulu (ES) 2021/167 (2021. gada 10. februāris) (OV L 49, 12.2.2021., 1. lpp.).
         
            (2)  Komisijas Īstenošanas regula (ES) 2020/1646 (2020. gada 7. novembris) par tirdzniecības politikas pasākumiem attiecībā uz konkrētiem ražojumiem no Amerikas Savienotajām Valstīm pēc tirdzniecības strīda izskatīšanas saskaņā ar Pasaules Tirdzniecības organizācijas Vienošanos par strīdu izšķiršanu (OV L 373, 9.11.2020., 1. lpp.).